LocalDoc/ldquad_v2_retrieval-reranked huggingface dataset:
Xarici İşlər Nazirliyi (Azərbaycan)

Sovet hakimiyyətinin ilk illərində Azərbaycanın xalq xarici işlər komissarları Nəriman Nərimanov və Mirzə Davud Hüseynov olmuşlar. Lakin tezliklə XXİK ləğv edildi. SSRİ yaradıldıqdan sonra Azərbaycanın müstəqil xarici siyasəti tamamilə dayandırıldı. Yalnız ikinci dünya müharibəsinin sonlarına yaxın yaranmış beynəlxalq şəraitdə sovet hökuməti öz maraqlarına uyğun olaraq 1944-cü ildə Azərbaycan SSR XXİK-i bərpa etdi. 1946-cı ildən XXİK Xarici İşlər Nazirliyinə çevrildi. Lakin XİN yenə də ciddi səlahiyyətləri olmayan qurum idi. Bu dövrdən başlayaraq Azərbaycanın xarici siyasəti idarəsinə Mahmud Əliyev, Tahirə Tahirova, Elmira Qafarova, Hüseynağa Sadıqov (həm də dövlət müstəqilliyinin yeddi ayında) başçılıq etmişlər.
Ağciyər

Sağ və sol ağciyərlər (lat. pulmo dexter et sinister, yun. pneumon) — döş qəfəsində yerləşmişdir; aşağı səthləri diafraqmaya və içəri səthləri ürək kisəsinə söykənmişdir. Sağ diafraqma günbəzi sol günbəzdən yüksək olduğuna görə və ürək asimmetrik vəziyyət aldığı üçün, ağciyərlərin həcmi və şəkli müxtəlif olmalıdır. Sağ ağciyər sol ağciyərdən qısa, geniş və həcmlidir. Normal ağciyərlərin rəngi uşaqda açıq çəhrayı olur, böyüklərdə isə getdikcə rəngi dəyişib tündləşir, xarici səthində qara ləkələrə təsadüf olunur.
Ağciyər

Bu ləkələrin yaranması xaricdən hava ilə ağciyərlərə daxil olan kənar cisimlərdən (toz, tüstü və s.) asılıdır. Ağciyərlər böyüklərdə orta dərəcədə hava ilə dolduğu zaman aşağıdakı ölçülərdə olur; şaquli ölçüsü 25–27 sm, sagital ölçüsü (əsasında) 16–17 sm, frontal ölçüsü sağ tərəfdə 10 sm və sol tərəfdə 7 sm. Ağciyərlərin tutumuna gəldikdə görürük ki, insan dərin nəfəs aldıqda, yəni döş qəfəsi maksimum böyüdükdə, sağlam ağciyərlər 5000 sm³ hava tutur. Dərin nəfəs verdikdən sonra ağciyərlərdə 1500 sm³ hava qalır, beləliklə dərin nəfəs alma və dərin nəfəs vermə arasında 3500 sm³ fərq vardır. Buna ağciyərin orta həyat tutumu deyilir. İnsan adi nəfəs aldıqda (yəni rahat nəfəs aldıqda) 500 sm³ hava alır, dərin nəfəs aldıqda əlavə 1500 sm³ ağciyərlərə hava daxil olur; əgər dərin nəfəs verilirsə alınmış 500 sm³ dən əlavə 1500 sm³ hava xaricə çıxarılır; beləliklə görürük ki, ağciyərlərin həyat tutumu üç hissədən ibarətdir: tənəffüs havası (500 sm³), əlavə hava (1500 sm³) və ehtiyat hava (1500 sm³).
Ağciyər

Təxminən 35 yaşından sonra hava tutumu azalmağa başlayır.Ağciyərlərin çəkisi müxtəlifdir və bu onlarda olan seliyin və qanın miqdarından asılıdır. Ümumiyyətlə kişilərdə ağciyərlərin çəkisi 1000–1300 qramdır, qadınlarda 200–300 qram az olur. Sağ ağciyər sol ağciyərdən ağırdır və nisbəti 10:11 kimidir. Ağciyərlərin konsinstensiyası yumşaq, məsaməli və süngərə bənzəyir, daxilində hava olduğu üçün sanki suda üzür. Əgər daxilində hava olmasa (məsələn, rüşeymin, anadan ölü olmuş dölün və ya suda boğulmuş insanın ağciyəri) ağciyərlər öz funksiyalarını itirər. Ağciyərlər çox elastikdir.
Ağciyər

Onların nəfəs verilən zaman yığılması həmin xassədən asılıdır. Ağciyəri zirvədən əsasa doğru kəsilmiş konusun yarısı ilə müqayisə etmək olar; konusun əsasına uyğun səthi diafraqmaya və digər ucu yuxarıya baxır, beləliklə, hər ağciyərin əsası – (lat. basis pulmonis), zirvəsi – (lat. apex pulmonis) və üç səthi vardır: əsasını örtən basıq diafraqma səthi – (lat. facies diaphragmatika), orta divara, ürəyə doğru baxan içəri səthi – (lat. facia medialis) və bayır tərəfə baxan qabırğa səthi – (lat.
Ağciyər

facies costalis). Bronxların ağciyərlərdə şaxələnməsi Sağ və sol bronxlar ağciyər parenximasına daxil olaraq, ağciyərlərin əsaslarına doğru yan şaxələr – (lat. rami bronchialis) verir. Bunlar iki qrupa: ventral və dorzal bronx şaxələrinə – (lat. rami venterales et dorzales) bölünür. Ventral şaxələr dorzal şaxələrdən böyük olub gedişi önə və bayır tərəfədir.
Ağciyər

Dorzal şaxələr isə ağciyərlərin arxasına doğru gedir. Sol ağciyərin baş bronxu ağciyərə daxil olaraq dörd venteral və dörd dorzal şaxə verir, bunlardan birinci ventral şaxə yuxarı paya və yerde qalan venteral və dorzal şaxələr aşağı paya gedib orada şaxələnir. Bunlar sol ağciyər arteriyasının altında olduğu üçün arteriyaaltı bronx şaxələri – (lat. rami bronchiales hzparteriales) adını alır. Sağ ağciyərin baş bronxu 2,5–3 sm başlanan yerindən uzaqlaşdıqdan sonra, yuxarı paya yoğun bir şaxə verir. Bu şaxə sağ ağciyər arteriyasının üstündə olduğu üçün arteriyaüstü bronx şaxəsi – (lat.
Ağciyər

ramus bronchialis eparterialis) adlanır. Baş bronx bu şaxəni verdikdən sonra dörd venteral və dörd dorzal şaxə buraxır, bunların hamısı (lat. rami broncheales hyparteriales) qismindəndir. Venteral şaxələrin birincisi orta payda, yerdə qalan venteral şaxələr və dorzal şaxələrin hamısı aşağı payda şaxələnir. Bronx şaxələri dixotomik üsulla daha kiçik bronxlara, bunlar da bronxiollara – (lat. bronchioli) bölünür.
Ağciyər

Hər bir bronxiol ağciyər paycığına daxil olur və paycıq bronxiolu – (lat. bronchialis lobularis) adlanır; bunun diametri 1mm-ə bərabər olur. Hər paycığa daxil olmuş bronxiol diametri 0,5 mm-ə bərabər 12 – 18 ədəd daha kiçik şaxələrə – hüdudi bronxiollara – (lat. bronchioli terminales) bölünür. Bunların hər biri iki tənəffüs bronxioluna – (lat. bronchioli respiratorii) şaxələnir.
Ağciyər

Hər tənəffüs bronxiolu Alveol axacaqlarına – (lat. ductuli alveolares) bölünür; bunlar da öz uclarında genişlənərək alveol kisəciklərinə – (lat. sacculi alveolares) açılır. Hər iki tənəffüs bronxiollarından ayrilan Alveol axacaqları alveol kisəcikləri ilə birlikdə ağciyərlərin qurluş vəhdətini (lat. acinus) təşkil edir. 12–18 lat.
Ağciyər

acinus birləşdirici toxuma vasitəsilə bir-birilə birləşərək ağciyər paycığını – (lat. lobulus pulmonus) əmələ gətirir. Ağciyərlərdəki Alveolların miqdarı təxminən 300–500 milyona və acinus-ların miqdarı 800 000-ə çatır; bunların tənəffüs səthi nəfəs verdikdə 30 m²-ə, dərin nəfəs verdikdə 100 m²-ə bərabərdir. Yuxarıda təsvir olunan bronx və bronxiol şaxələri sistemi vəzifə cəhətcə iki qismə bölünür: 1) bronx ağacı – (lat. arbor bronchialis)- tənəffüs bronxlarına qədər hava daşımaq vəzifəsini ifa edir; 2) Alveolağacı – (lat. arbor alveolaris)- tənəffüs bronxları daxil olmaq şərtilə bunlardan sonra gələn törəmələr – qazlar mübadiləsini daşıyır.
Ağciyər

Ağciyərlərin quruluşu Ağciyərlər histoloji cəhətcə mürəkkəb Alveollu-borulu vəzilərdəndir; birincili bronxlar vəzin baş axacağını və (lat. ductuli alveolares) onun üç sekretor şöbələrini əvəz edirlər. Ağciyərin əsas kütləsi bronx şaxələri sistemindən, birləşdirici elastik toxumadan və qan damarlarından təşkil olunmuşdur; bunlardan başqa burada limfa damarları və sinirlər də vardır. Ağciyərlərin bronx şaxələrinin quruluşuna gəldikdə görürük ki, ümumiyyətlə, birincili bronxların quruluşu kimidir, çünki, burada da həmin ünsürlər (qığırdaq. saya əzələ lifləri, elastik toxuma və selikli qişa) vardır. Ancaq bunların fərqləri bundadır ki, ağciyərlərdəki bronx şaxələrində zarlı divar – (lat.
Ağciyər

paries membranacea) olmur, qığırdaqlar səfhə və ya zolaq şəklində və elastik liflər ilə əhatə olunurlar. En kəsikləri dairə və ya oval şəklində olur. Bronx şaxələrinin divarındakı qişalar belə düzülmüşdür: ən xaricdə elastik liflərlə zəngin birləşdirici toxuma qişası; əzələ qişası – saya əzələ liflərindən təşkil olunmuşdur; ən daxildə selikli qişa.Bronxlar şaxələnib diametri kiçildikcə, onları təşkil edən ünsürlərin bəzisi itir, bəzisi isə dəyişir. Bronxlar kiçildikcə qığırdaq səfhələri nazikləşir, seyrəkləşir və nəhayət itir. beləliklə 1 mm diametrli bronxiolda (lat. bronchioli lobulares) qığırdaq olmur.
Ağciyər

Bununla bərabər xarici birləşdirici toxuma qişası və burada təsadüf edilən vəzi cisimləri yavaş-yavaş itir, əzələ qişası nazikləşərək tənəffüs bronxiollarında (lat. bronchioli respiratorii) geniş ilgəkli top şəklini alır. Alveolların qurluşuna gəldikdə görürük ki, bunların əsası nazik bir səfhədən ibarətdir və burada kollegen liflərdən başqa elasik liflər də vardır. Bu səfhə daxildən birqatlı yastı epitel (tənəffüs epiteli) ilə örtülmüşdür. Alveollar xarici tərəfdən qan kapillyarları ilə əhatə olunmuşdur, ancaq bunu qeyd etməliyik ki, kapillyar olan yerdə alveol divarı yastı epitel ilə və olmayan yerdə isı dənəli epitel ilə örtülü olur. Ağciyərlərin seqmentar quruluşu Klinik -rengenoloji müayinələr və döş qəfəsi cərrahlığı təcrübəsi əsasında son zaman müəyyən edilmişdir ki, ağciyərin bəzi xəstəliklərində patoloji prosesslər bütün payı yox, yalnız onun ayrı-ayrı hissələrini – seqmentlləri işğal edir.
Ağciyər

Bu hissələrə bronx – ağciyər seqmentləri adı verilmişdir. Əsasları ağciyərlərin xarici səthinə, zirvələri köklərinə doğru baxır; hüdudlarını piqmentasiya dərəcəsi ilə təyin etmək olur. Qeyd etmək lazımdır ki, ağciyərin hər bir seqmenti müvafiq bronx seqmentinə (şaxəsinə) malikdir. Qan damarları da ağciyərlərin daxilində seqmentar üsulla şaxələnərək bronx şaxələri üzəri ilə bütün kütləsinə nəşr olunur. Xaric anatomik nomenklaturasına görə ağciyərlərin seqmentar quruluşu aşağıdakı sxem üzrədir: Sağ ağciyər 11 bronx – ağciyər seqmentlərindən təşkil olunmuşdur; bunlardan üçü – yuxarı paya, iksi – orta paya və altısı aşağı paya aiddir. Sol ağciyər isə 10 bronx – ağciyər seqmentlərindən ibarətdir; bunlardan dördü – yuxarı payı və altısı – aşağı payı təşkil edir.
Ağciyər

Ağciyərlərin funksiyası Məlum olduğu üzrə ağciyərlər qazlar mübadiləsi funksiyasını yerinə yetirir; bu zaman qan oksigen ilə zənginləşir və karbon qazından azad olur. Oksigenlə zəngin havanın ağciyərlərə daxil olması və karbon qazı ilə zəngin qazın xaric olması döş qəfəsi əzələlərinin və diafraqmanın yığılması ilə izah olunur. Ağciyərlər tənəffüs vəzifəsindən başqa bir sıra vəzifələr də daşıyır, məsələn, sekretor – ifrazat və maddələr (su, lipoid və duzlar) mübadiləsi vəzifəsi. Yəqin edilmişdir ki, ağciyərlərdə faqositar (mühafizəedici) vəzifə ifaedici retikulo-endotelial sistemə aid bir sıra hüceyrələr də vardır. Prof. K. Ə. Balakişiyev, İnsanın Normal Anatomiyası, II cild, "MAARİF" Nəşriyyatı, Bakı – 1979
Bernulli qanunu

Bernulli qanunu — boruda axan qazın (və ya mayenin) təzyiqi onun axın sürəti kiçik olan kəsiklərdə böyük, axın sürəti böyük olan kəsiklərdə isə kiçik olur. ρ v 2 2 c o n s t v - mayenin sürəti h - hündürlük g - sərbəstdüşmə təciliİdeal mayenin elementar axını ücün basqı, başqa sözlə, pyezometrik, sürət və həndəsi basqıların cəmi axının bütün kəsikləri ücün sabit bir kəmiyyətdir. Yuxarıdakı tənlik ilə aydınlaşdırılan teoremə Bernulli teoremi deyilir. Əgər qüvvə və uzunluq vahidi uyğun olaraq kiloqram və metrlər ilə ifadə edilmişsə, onda tənliyin hər bir toplananı uyğun olaraq 1 kq mayenin enerjisini göstərir. İdeal maye üçün Bernulli tənliyi Real mayenin elementar şırnaq üçün Bernulli tənliyi İdeal mayenin һərəkəti zamanı mayenin tam xüsusi enerjisi, yaxud elementar axının һər һansı bir kəsiyindəki (H) ümumi basqısı dəyişməz qalır. İdeal mayenin hərəkəti zamanı mayenin tam xüsusi enerjisi, yaxud elementar axının hər hansı bir kəsiyindəki (H) ümumi basqısı dəyişməz qalır.
Gələcək gün (roman)

Gələcək gün—Mirzə İbrahimovun əsəri. İkinci Dünya müharibəsi ərəfəsi və müharibənin ilk ayları Cənubi Azərbaycanın ictimai-siyasi həyatında baş verən hadisələr geniş epik lövhələrdə, fikri dərinliklə və ustalıqla təsvir olunur. Müstəbid Rza şah hakimiyyətinin son dövrü ölkədə ingilis-amerikan imperialistlərinin ağalığı, yerli hakimlərin özbaşınalığı və xəyanəti, yoxsul kəndlilərin ağır, dözülməz həyatı, əsarətə və zülmə qarşı mübarizəsi təsirli, real hadisələr əsasında canlanır. Əsərin qəhrəmanı Firudinin məfkurəvi təkamülü, gərgin mübarizədə yetkinləşməsi ictimai-siyasi həyatın burulğanı fonunda inandırıcı verilir. Yazıçı milli demokratik hərəkatın güclənməsi səbəblərini açır, Kərim xan Azadi, Kürd Əhməd, Rza Qəhrəmani kimi mənəvən saf, yenilməz, mərd inqilabçıların ədalətli mübarizəsinə möhkəm inam oyadır. Əsərdə Səttar xan və Şeyx Məhəmməd Xiyabaninin inqilabi ənənələrini mürəkkəb şəraitdə öz əməllərində yaşadan fars, kürd və azərbaycanlı gənclərin yeni həyat uğrunda əlbir mübarizəsi əsərin tərbiyəvi təsirini və ictimai dəyərini artırır. Ədib romanda Firudin, Sərtib Səlimi, Musa kişi, Hikmət İsfahani kimi bədii surətlər qalereyası yaratmışdır.
Gələcək gün (roman)

Böyük ictimai-tərbiyəvi əhəmiyyəti olan “Gələcək gün” müasir Şərqin milli demokratik hərəkatı mövzusunda yazılmış dəyərli abidələrdən biridir. Dövlət mükafatına layiq görülmüş əsər Mirzə İbrahimovun istedadının bir sıra xüsusiyyətlərini açmaqla yanaşı, ona dünya şöhrəti qazandırmışdır. “Gələcək gün” qısa müddət ərzində Azərbaycanın hüdudlarını aşaraq bütün dünya xalqlarının dillərinə tərcümə edilmişdir. “Gələcək gün”də irəli sürülən müasir ictimai-siyasi problemlər beynəlxalq hadisələrlə səsləşdiyinə görə, dünya ədəbi fikrinin nəzərini cəlb edirdi. Bolqar mətbuatı əsəri “ən gözəl inci” adlandırmışdı. “Gələcək gün”ü doğma dilinə çevirən Lyublen Belçev Mirzə İbrahimovun əsərlərinin bolqar xalqına “qiymətli və təmənnasız” köməyini qeyd etməklə yanaşı, onun siyasi əhəmiyyətini belə şərh edir: “Onun əsərlərinin böyük müvəffəqiyyəti göstərir ki, “Gələcək gün” bəşəriyyətin ümumi xoşbəxtlik günüdür”.
Arif Hacılı

Arif Mustafa oğlu Hacılı (əvvəlki soyadı: Hacıyev; 22 yanvar 1962, Yuxarı Tala, Zaqatala rayonu) — Azərbaycan Milli Azadlıq Hərəkatının liderlərindən biri, Müsavat Partiyasının Başqanı. 1962-ci il yanvar ayının 22-də Zaqatala rayonunun Yuxarı Tala kəndində anadan olub. Orta təhsilini Zaqatala rayonu Yuxarı Tala kənd 1 saylı orta məktəbdə alıb. Bakı Dövlət Universitetinin Jurnalistika fakültəsəni bitirib. İlk gəncliyi illərində inşaat briqadasında fəhlə, yerli radio verilişləri redaksiyasında redaktor işləyib. Bu illərdə müxtəlif yerli Sovetlərə deputat seçilib. Atası Mustafa Hacıyev Azərbaycan Dövlət Pedaqoji Universitetinin tarix fakültəsini və Ali Partiya Məktəbini bitirmişdi. Müxtəlif partiya və hökumət vəzifələrində işləməklə yanaşı daha çox pedoqoji fəaliyyətlə məşğul olmuş, orta məktəbdə müəllim, məktəb direktorunun müavini, məktəb direktoru vəzifələrində çalışmış, 1972-ci ildə 45 yaşında ağır xəstəlikdən sonra vəfat etmişdir.
Arif Hacılı

Anası Zahidə Hacıyeva evdar qadın, sonra isə tütünçü olmuş, 2012-ci ildə Arif Hacılı həbsdə olduğu zaman 80 yaşında vəfat etmişdir. İctimai-siyasi fəaliyyəti Xalq Hərəkatına tələbə ikən, 1988 ci ildə Bakıda keçirilən noyabr mitinqləri zamanı qoşulub. 1989-cu ildə Zaqatalada Azərbaycan Xalq Cəbhəsi nin yerli təşkilatının yaradıcılarından biri və lideri olub. 1989-cu ilin sentyabr ayında Azərbaycan Xalq Cəbhəsi Ali Məclisinin üzvü seçilib. 1989–1990-cı illərdə Azərbaycan Xalq Cəbhəsinin parçalanmasının qarşısının alınması, 20 yanvar hadisələrindən sonra isə bu təşkilatın toparlanması üçün xüsusi fəallıq göstərən Ali Məclis üzvlərindən biri olub. 1990-cı ildə 204 saylı Zaqatala seçki dairəsindən Azəbaycan Xalq deputatı seçilib. Azərbaycan Parlamentinin ən gənc üzvlərindən biri olub. Parlamentdəki ilk çıxışında Azərbaycanın üçrəngli istiqqlal bayrağının parlamentin iclas zalına gətirilməsini,bu bayrağın parlament üzərinə qaldırılmasını tələb edib.
Arif Hacılı

Leninin büstünün və sovet bayrağının parlamendən götürülməsini tələb etməsi buradakı kommunist çoxluğun ciddi etirazlarına səbəb olmaqla yanaşı ölkədə əks səda doğurub. Arif Hacılı 1991-ci ildə SSRİ-nin saxlanması naminə keçirilən referendumun əleyhinə səs verən 43 istiqlalçı millət vəkilindən biridir. Bu referenduma qarşı parlamentin binasında başlayan 10 günlük aclıq aksiyasında Əbülfəz Elçibəy və digər 9 millət vəkili ilə birlikdə iştirak edib. 1991-ci ildə yaranan Azərbaycan Ali Soveti Milli Şurasının, və Milli Məclisin üzvü olub.Həmin il Azərbaycan Xalq Cəbhəsi Ali Məclisinin Rəyasət heyətinin üzvü, sonra isə Azərbaycan Xalq Cəbhəsi Ali Məclisinin sədri seçilib. Arif Hacılı Elçibəy hökuməti dövründə Azərbaycan Respublikasının Ərazi Hakimiyyət və İdarəetmə Orqanları ilə İş üzrə Dövlət Müşaviri vəzifəsində yerli icra hakimiyyəti strukturlarının işinə rəhbərlik edib. Dövlət Ərzaq komissiyasının sədri kimi ölkənin ərzaq böhranından çıxmasında mühüm rol oynayıb. Ağdərə, Füzuli, Qubadlı, Ağdam və digər rayonların ərazilərinin erməni silahlı birləşmərinin hücumlarından müdafiəsinın təşkilində və bəzi döyüş əməliyyatlarında bilavasitə iştirak edib. 4 iyun qiyamının nəticələrinin aradan qaldırılması, prezident Elçibəyin səlahiyyətlərinin qiyam yolu ilə əlindən alınmasına qarşı açıq müqavimətin təşkilinə cəhd edən dövlət xadimlərindən biri olub.
Arif Hacılı

1992-ci İldə Müsavat Partiyasının Bərpa Mərkəzi yarandığı gündən Müsavat Partiyasının Bərpa Mərkəzinin üzvü, 1994-cü ildən Müsavat partiyasının Seçki, Təşkilat məsələləri katibi,sonralar müavini, 2006-cı ildən Müsavat Partiyası Mərkəzi İcra Aparatının rəhbəri olub. 1998-ci ildən Elçibəyin yaratdığı və sədri olduğu Bütöv Azərbaycan Birliyinin sədr müavini olub. 1998-ci və 2000-ci ilərdə keçirilən kütləvi aksiyaların ,mitinq və nümayişlərin əsas təşkilatçılarından biri kimi dəfələrlə saxlanılıb və həbs edilib. 2000-ci il parlament seçkilərində Arif Hacılı Müsavat Partiyasının proporsional seçki üzrə vahid namizədlər siyahısında partiya daxili keçirilmiş praymerizə əsasən 2-ci sırada olmuşdur. Müsavat Partiyası proporsional seçkilər üzrə 140 546 səs (ümumi səslərin 4.85%-i) toplamış, lakin 6%-lik seçki həddini keçə bilmədiyi üçün mandat qazana bilməmişdir. Beləliklə, Arif Hacılı deputat seçilə bilməmişdir.12 oktyabr 2003 cü il tarixli mitinqin təşkilatçılarından biri və aparıcısı olub. 16 oktyabr 2003-cü il tarixində Prezident seçkilərinin nəticələrinin saxtalaşdırılmaaına qarşı keçirilən etiraz aksiyasının əsas təşkilatçılarından biri kimi həbs olunaraq 5 il müddətinə azadlıqdan məhrum edilib. Arif Hacılı 2009-cu ildə iki dəfədən artıq Prezident seçilməyə qoyulan Konstitusiya qadağasının aradan qaldırılması ilə bağlı keçirilən referendum zamanı buna etiraz məqsədi ilə Müsavat partiyası tərəfindən yaradılmış "Respublikaçılar" referendum qrupunun ümummilli kampaniyasına rəhbərlik edib.
Arif Hacılı

Arif Hacılı 2011-ci ildə "Ərəb Baharı" adlanan siyasi fəallıq dönəmində Müsavat Partiyasının təşkil etdiyi 12 mart və İctimai Palatanın təşkil etdiyi 2 aprel mitinqlərinin əsas təşkilatçısı kimi həbs olunaraq yenidən iki il yarım müddətinə azadlıqdan məhrum edilib. Cəza müddətinin əksəriyyətini çəkdikdən sonra yenə də əfv ərizəsi yazmadan yerli və beynəlxalq ictimaiyyətin tələbi ilə azadlıqa buraxılıb.Arif Hacılı iki dəfə beynəlxalq "Amnesty İnternasional" təşkilatı tərəfindən Vicdan Məhbusu elan edilib. 2003-cü ildə qeyri qanuni həbs olunması, 2005-ci ildə deputat mandatının oğurlanması ilə bağlı Azərbaycan hakimiyyətinə qarşı irəli sürdüyü iddialarla əlaqədar iki dəfə Avropa İnsan Haqları Məhkəməsində Əliyev hökumətinə qalib gəlib.Arif Hacılı 2013-cü ildə keçirilən Prezident seçkilərində Müxalifətin vahid namizədi Cəmil Həsənlinin seçki qərargahının sədrlərindən biri olub. 2014-cü və 2019-cu illərdə Müsavat Partiyasında keçirilən başqan seçkilərində qalib gəlib. Hazırda Müsavat Partiyasının başqanıdır.
Erkin Qədirli

Erkin Toğrul oğlu Qədirli (13 may 1972, Bakı) — Azərbaycan Respublikası Milli Məclisinin VI çağırış deputatı, Respublikaçı Alternativ Partiyasının Siyasi Komitəsinin üzvü. Erkin Qədirli 13 may 1972-ci ildə Bakı şəhərində anadan olub. 1994–2006-cı illərdə Bakı Dövlət Universitetinin Hüquq fakültəsinin müəllimi olub, hüquq nəzəriyyəsi fənnini tədris edib, həmçinin Beynəlxalq Münasibətlər fakültəsində mühazirələr oxuyub. Müxtəlif vaxtlarda Beynəlxalq Qırmızı Xaç və Qırmızı Aypara Hərəkatı, BMT, Avropa Şurası, ATƏT kimi təşkilatlarda, həmçinin bir sıra milli və beynəlxalq layihələrdə və işçi qruplarında ekspert kimi fəaliyyət göstərib. 1998-ci ildə Beynəlxalq Cinayət Məhkəməsinin təsisinə dair Romada keçirilmiş BMT-nin Diplomatik Konfransında Azərbaycanın nümayəndə heyətinin üzvü olub. 1999-cu ildə Almaniyada nəşr edilmiş "Commentary on the Rome Statute of the International Criminal Court" (azərb.
Erkin Qədirli

Beynəlxalq Cinayət Məhkəməsinin Roma Nizamnaməsinin Şərhi) kitabının müəlliflərindən biridir. 25 dekabr 2008-ci ildə yaradılmış "Respublikaçı Alternativ" (REAL) siyasi hərəkatının həmtəsisçisi olub. Siyasi Fəaliyyəti 2014-cü il mayın 13-də Respublikaçı Alternativ partiyasında başqanlıq vəzifəsindən kənarlaşdırılıb.Respublikaçı Alternativ (REAL) partiyasının İdarə Heyəti üzvü olmuşdur. 9 fevral 2020-ci ildə keçirilən növbədənkənar seçkilərdə 16 saylı Yasamal II dairədə qalib oldu və millətvəkili seçildi. Erkin Qədirli Milli Məclisin Hüquq Siyasəti və Dövlət Quruculuğu Komitəsinin və Milli Məclisin Müdafiə, Təhlükəsizlik və Korrupsiya ilə mübarizə Komitəsinin üzvü seçilib. Erkin Qədirli İrlandiya-Azərbaycan Parlamentlərarası İşçi qrupunun rəhbəri və Azərbaycanın AŞPA-dakı nümayəndə heyətinə üzv seçilib.4 avqust 2020-ci ildən Respublikaçı Alternativ Partiyasının Siyasi Komitəsinin üzvüdür.
1

1 (I), 1 AD və ya 1 CE Anno Domini təqvim dövrü üçün epox ilidir . Bu, eramızın birinci ili , 1-ci minilliyin və 1-ci əsrin birinci ili idi . Bu, şənbə və ya bazar günü başlayan ümumi il idi , proleptik Julian təqvimi ilə şənbə günü başlayan ümumi il və proleptik Qriqorian təqvimi ilə bazar ertəsi başlayan ümumi il idi . Roma İmperiyasında , 1 AD Roma konsulları Qay Sezar və Lusius Aemilius Paullusun adını daşıyan Sezar və Paullusun Konsulluğu İli kimi tanınırdı və daha az tez-tez Roma İmperiyası daxilində 754 AUC (ab urbe condita) ili kimi tanınırdı . Bu il üçün "AD 1" nominasiyası , anno Domini (AD) təqvim erası Avropada illərin adlandırılması üçün geniş yayılmış üsula çevrildiyi orta əsrlər dövründən bəri ardıcıl olaraq istifadə olunur . Bu, Xristian / Ümumi eranın başlanğıcı idi .
1

Əvvəlki il eramızdan əvvəl 1 — dir ; bu nömrələmə sxemində 0 ili yoxdur . The Anno Domini tanışlıq sistemi eramızdan əvvəl 525-ci ildə Dionysius Exiguus tərəfindən hazırlanmışdır . Roma təqviminin eramızdan əvvəl 45-ci ildə islahatı olan Julian təqvimi eramızın 1-ci ilində Roma tərəfindən istifadə edilən təqvim idi. Roma İmperiyası İmperator Avqustun əmri ilə Tiberius Almaniyadakı üsyanları yatırır (eramızdan əvvəl 1–5). Konfutsiyə ilk kral titulu (ölümündən sonra adı) Baocheng Xuan Ni Gong verilir. İsanın doğulması , ən azı bir alimə görə, Dionysius Exiguus tərəfindən anno Domini dövründə təyin edildiyi kimi . Bununla belə, əksər alimlər Dionysiusun İsanın doğumunu əvvəlki ildə, yəni eramızdan əvvəl 1-ci ildə qoyduğunu düşünürlər .
1

Bundan əlavə, müasir alimlərin əksəriyyəti Dionysiusun hesablamalarını mötəbər hesab etmirlər, hadisəni bir neçə il əvvəl yerləşdirirlər (bax : İsanın Xronologiyası). Apollonius (Tianalı) — Roma filosofu, yeni pifaqorçular məktəbinin təmsilçisi. 25 dekabr — İsa — Peyğəmbər. Sextus Afranius Burrus , Roma pretorian prefekti (ö. AD 62) II Artaksias — İberiyanın doqquzuncu çarı Amanişakete-Nubiya kraliçası Qay Antistiy Vet-Roma konusulu Sapadbizes — Kuşan imperiyasının kralı
AiD

Orxan Araz oğlu Zeynallı və ya AiD (5 iyun 1989, Bakı) — azərbaycanlı reper, ssenarist, prodüser, musiqiçi, şair. Orxan Zeynallı 5 iyun 1989-cu ildə Bakı şəhərində anadan olub. Orta təhsilini Bakı Türk Liseyində aldıqdan sonra, 2006-cı ildə Bakı Dövlət Universitetinin Beynəlxalq Hüquq və Beynəlxalq Münasibətlər fakültəsinə daxil olub. Ali təhsilini bitirdikdən sonra 2010-2011-ci illərdə hərbi xidmətini başa vurmuşdur. 2014-cü ildə, İngiltərənin Lids şəhərində yerləşən eyni adlı universitetinin magistr dərəcəsi üçün MBA fakültəsinə daxil olsa da, şəxsi səbəblərdən dolayı təhsilini davam etdirmir. 2015-ci ildə ailə həyatı qurub və 2016-cı ilin avqustundan etibarən ABŞda yaşayır.
AiD

Orxan Zeynallı musiqi fəaliyyətinə AiD ləqəbi ilə 2007-ci ildə başlayıb. Dostları ilə yaratdıqları H.O.S.T qrupunun tərkibində 5 il ərzində 100-lərlə mahnının, 50-dən çox konsert və çıxışların həyata keçməsində fəal şəkildə iştirak edib. Qrup üzvləri 2012-ci ildən etibarən solo fəaliyyətə başlayıb. Orxanın ilk solo albomu "Biz İnsan Deyilik" adlanıb və 2010-cu ildə ilk dəfə olaraq görüşlər vasitəsi ilə satılıb. Albom Türkiyənin İstanbul şəhərində çap edilir. 2011-ci ildə albomun adını daşıyan ilk solo konsertdən sonra, "Bəlkə də Nə Vaxtsa" klipi dinləyicilərə təqdim olunur.
AiD

İlin sonlarına doğru sonradan Azərbaycan rep tarixinin ən populyar mahnıları siyahısına daxil olan "Hekayəm" və "Karusel" mahnılarına çəkilmiş kliplər də kütlənin ixtiyarına verilir. Bu iki klip youtube-da 1 milyon baxış sayını keçən ilk iki Azərbaycana məxsus rep klipidir. 2012-ci ilə rəsmən solo fəaliyyətə başladıqdan sonra, ilk olaraq "Mavi Qızılgüllər" klipi təqdim olunur və bu "Yaş Gəlir" albomunun ilk sinqlı olur. 16 Dekabr 2012-ci ildə "5 Günlük Dünya" adlı solo konsert keçirilir və elə oradaca "Yaş Gəlir" albomu satışa çıxır. Bu albomdan bir çox trek (Ürəyimin Səsi, Mənim Şəhərim, Verdiyim Sözlər, 5 Günlük Dünya, Bəlkələr, Doğma Mahnılar) bu günə qədər konsertlərdə böyük maraqla qarşılanır və dinləyicilər tərəfindən bəyənilir. Albomun trekləri yotube-da müxtəlif kanallardan təqdim olunaraq toplam 10 Milyona yaxın baxış sayı toplayır.
AiD

2013-cü ildə Orxan Zeynallı Amerikanın məşhur musiqi produseri olan Onree Gill tərəfindən hədiyyə olunmuş musiqiyə "Satılmış Səhnələr" adlı mahnı hazırlayır və "Auto Azerbaijan"ın dəstəyi, Ceyhun İbrahimoğlunun rejissorluğu ilə parçaya klip çəkilir. Bu klip Orxan Zeynallının yeni formatda hazırlanmış ilk Jazz Center konsertində pərəstişkarlara təqdim olunur. Konsertin doğurduğu maraqdan dolayı, bir neçə ay sonra "Böyük Ümidlər" adlı növbəti Jazz Center konserti təşkil olunur və biletlər konsertdən 1 həftə öncə tam olaraq satılmış olur. 2014-cü ildə dinləyicilər tərəfindən "Əfsanəvi Track" adlandırılan və bir çoxlarının ən sevimli parçasına çevrilmiş "Yadımda Deyilsən" mahnısı təqdim olunur və sentyabr ayında "Dəyişir Həyat" adlı konsertlə ilə yekun vurulur. Bu illər ərzində təqdim olunmuş albomlar və mahnıların hesabatı olaraq 2015-ci ilin Aprel ayında Jazz Centr-da #40 track sloqanı ilə hesabat konserti keçirilir və yeni mərhələyə qədəm qoyulur. İlin sonlarına doğru "Dərində" adlı klipin təqdimatı ilə qarşıdan gələn böyük konsertin ilk addımları atılmış olur.
AiD

2016-cı il böyük səs-küy və maraqla qarşılanan "Şərbət" klipi ilə başlayır və ən böyük solo konsertin, həmçinin sayca 3-cü, "Qravitasiya" adlı albomun anonsu verilir. Konsert Bakının 5 ulduzlu otellərindən biri olan "Kempinski Hotel Badamdar"-da keçirilir və toplam 500-dən çox kütlə toplayır. Bu konsert səhnə tərtibatı, effektlər və təşkilatçılıq baxımından son illərin ən keyfiyyətli rep layihələrindən biri hesab olunur. Konsert bitdikdən dərhal sonra, Orxan Zeynallı albomları imzalayaraq dinləyicilərə təqdim edir. Bu, Orxanın dinləyiciləri ilə son görüşü olur. Bir neçə ay sonra "Nil" klipi də təqdim edildikdən sonra, Orxan ABŞ-yə köçür və musiqi fəaliyyətinə bir müddətlik ara verir.
AiD

2009-cu ildə H.O.S.T qrupu tərkibində 1300 nəfərlik "Reinkarnasiya" konserti baş tutur və Azərbaycan rep tarixinin ən çox müzakirə edilən konsertlərindən biri olur. Həmin ildə Sumqayıt şəhərində də 500 nəfərlik konsert baş tutur. İlin sonuna qədər müxtəlif məkanlarda 30-a yaxın kiçik konsert və çıxışlar təşkil olunur. İlə, "EP" albomun təqdimatı olan "Mini Konsert"lə yekun vurulur. 2010-cu ildə 800 nəfərlik "Rekviem" konserti və yay aylarında Gəncə konserti də baş tutur. H.O.S.T qrupu tərkibində son konsert 2012-ci ilin Mart ayında Dəniz Vağzalında baş tutur və rekord sayda 2500 tamaşaçı toplanır.
AiD

Bu Azərbaycanda keçirilmiş ən böyük ayaqüstü konsert kimi tarixə düşür. 6 il aradan sonra Bakıda keçiriləcək konserti ilə bağlı elan verən sənətçi, 24 saatdan az bir vaxtda 3100 bilet satılması ilə yeni Azərbaycan rekorduna imza atıb. Solo konsertləri "Biz İnsan Deyilik" (2011, Elite /TM) "Beş Günlük Dünya (2012, Capones) "Hisslər Danışanda" (2013, Jazz Center) "Böyük Ümidlər" (2013, Jazz Center) "BDU Konserti" (2014, BDU) "Dəyişir Həyat" (2014, Public) "ADA Konserti" (2015, ADA) "AiD Solo Konsert" (2015, Jazz Center) "Qravitasiya" (2016, Kempinski) “40-cı Paralel” (2022, Elektra Events Hall) "GEMINI" (2023, Elektra Events Hall) İsveçrə Konsertləri 2009-cu ilin Noyabr ayında, Orxan Zeynallı həmkarı ProMete ilə birgə İsveçrəyə yollanır. Qrupun digər üzvü Qaraqan hərbi xidmətdə olduğundan, layihədə H.O.S.T-u iki nəfər təmsil etməli olur. Türkiyənin və İsveçrənin məşhur reperlərinin də iştirak etdiyi Bazel və Zürix konsertlərində Orxanla ProMete də canlı çıxışlar edir. Tədbir "İsveçrədə Azərbaycan Günləri" adı ilə təşkil olunur və ölkənin ən sosial yüklü sənətçilərini öz ətrafında toplayır.
AiD

Türkiyə Konsertləri 2012-ci ildə solo fəaliyyətə keçdikdən sonra, Orxanı Zeynallı Türkiyənin Ankara və İstanbul şəhərlərində keçirilən konsertlərdə də iştirak edir. Bəlkə Də Nə Vaxtsa (2011) Hekayəm (2011) Karusel (2011) Mavi Qızılgüllər (2012) Beş Günlük Dünya (2012) Mənim Şəhərim (2013) Satılmış Səhnələr (2013) Dəyişir Həyat (2014) Dərində (2015) Şərbət (2016) Atalar və oğullar (2019) 40-cı Paralel (2019) AiD Vecsiz (2021) AİD&Röya Miriyeva - Bulud (2021) 2012-ci il ATV kanalı ilə birgə "Freezone" adlı verilişə soundtrack yazılır və klip çəkilir. 2013-cilin Aprel ayında "Auto Azerbaijan" şirkəti ilə əməkdaşlığa start verilir və "Jeep Azerbaijan" üçün "Saf Qan Amerikan" adlı jingle, video ilə birgə təqdim olunur. 2013-cü ilin İyun ayında şirkətin Park Bulvarda təşkil olunan tədbirində Orxan Zeynallı öz musiqi bandı ilə qonaq qismində çıxış edir. 2013-cü ilin Sentyabr ayında "Chevrolet" markalı avtomobilin "Fairmont Hotel"-də baş tutan təqdimatında, tədbir üçün xüsusi hazırlanmış mahnı ilə Orxan Zeynallı da çıxış edir.Bundan əlavə, bir çox açılış və təqdimatlarda da Orxan Zeynallı xüsusi musiqili qonaq kimi çıxışlar etmişdir. Müsahibələr Arxivləşdirilib 2018-07-11 at the Wayback Machine Arxivləşdirilib 2019-02-12 at the Wayback Machine Arxivləşdirilib 2014-09-20 at the Wayback Machine Arxivləşdirilib 2013-07-26 at the Wayback Machine Arxivləşdirilib 2021-04-17 at the Wayback Machine Həmçinin bax
Megafun Əyləncə Mərkəzi

Megafun Əyləncə Mərkəzi — 30 000 m² sahəsi, 17 coğrafi zonası ilə Avropanın ən böyük qapalı əyləncə mərkəzi. Əyləncə mərkəzində 300-ə yaxın mexaniki attraksionlar, oyun aparatları və hər yaşa, hər zövqə uyğun əyləncə növü vardır. Habelə 35-ə yaxın restoran, kafelər və mağazalar fəaliyyət göstərir. Əyləncə mərkəzi 2002-ci ildən əsası qoyulan Yeni Həyat Şirkətlər Qrupuna daxildir. İnşaat sektorunun liderlərindən olan Yeni Həyat memarlıq və keyﬁyyət baxımından Bakının ən çox rəğbət görən bir neçə komplekslərinin müəlliﬁdir. Bunların arasında “Yeni Hayat Residence”, “Yeni Hayat Plaza”, “Azure” komplekslərinin adları xüsusilə vurğulana bilər. Hal-hazırda şirkət bir neçə mühüm inşaat obyektlərinin inşasını həyata keçirməkdədir.
Megafun Əyləncə Mərkəzi

Bunlar “Park Azure”, “Grand Hayat” və “Hayat Palace” yaşayış kompleksləridir. Daim yenilənən, müasirləşən Yeni Həyat ənənəsinə sadiq qalan Megafun 2013-ci ilin dekabrın 24-də özünün 1 yaşında iki dəfə böyüyərək “Azure” kompleksin 3 mərtəbəsini əhatə etdi. Yenilənən Megafun hal-hazırda 17 coğraﬁ zonadan ibarətdir. Ümumi sahəsi 30000 m2-ə çatmışdır. Artıq burada kiçik qonaqlar üçün karusel və yelləncəklərlə bərabər, Magic Jungle adlı Bakının ən böyük güzgülü labirinti, 7 nəhəng dinozavrı ilə uşaqları nağıllar aləminə qərq edən DinoPark və yüzlərlə yeni attraksion və oyun aparatı ilə “ Megafun” böyükdən kiçiyə hər kəsin ən sevdiyi əyləncə obyektinə çevrilmişdir. Megafun Əyləncə Mərkəzi həftəiçi günlər saat 14:00-dan 23:00-dək, şənbə və bazar günləri (bayram və qeyri-iş günləri) isə saat 11:00-dan 23:00-dək fəaliyyət göstərir. Megafun Əyləncə Mərkəzinə giriş ödənişsizdir.
Megafun Əyləncə Mərkəzi

Attraksion və əyləncə vasitələrindən istifadə etmək üçün 1 növ kartımız mövcuddur: Balans kartı. 2012-ci ildə yaranmasının 10-cu ildönümündə Yeni Həyat Şirkətlər Qrupu Azure kompleksində Avropanın ən böyük Qapalı Əyləncə Mərkəzi “Megafun”-ın fəaliyyətinə start verdi. Açılış müddətində əyləncə mərkəzi kompleksin sadəcə 3-cü mərtəbəsində məskunlaşaraq 200-dən çox attraksion, oyun aparatı, təbii buz meydançası, Bakıda ən böyük boulinq (14-ü böyüklər, 2-si uşaqlar üçün olmaqla cəmi 16 xətli), 4,5 və 6D kinoteatrlar, lazer oyunları, qorxu tuneli, toqquşan maşınlar, qayıqlar və daha bir çox digər əyləncə vasitələrindən ibarət idi. Məhsullarımız Megafunda attraksion və oyunlardan istifadə kart vasitəsi ilə tənzimlənir. Megafunda bir kart növü mövcuddur. Balans Kartı. Balans Kartı Boulinq xaric bütün attraksionlarda keçərlidir Artıq qalan məbləği daha sonra istifadə etmək imkan verir Yeni kart alındığında minimal yükləmə 5 AZN təşkil edir Sıradan çıxmış kartlar yalnız balansında pul olduğunda dəyişdirilir Qorxu Tuneli Qorxu Tuneli Megafun Əyləncə Mərkəzinin 3-cü mərtəbəsində yerləşir. Balans kartı ilə istifadə edə bilərsiniz.
Megafun Əyləncə Mərkəzi

Qiyməti 3 AZN dəyərindədir. DinoParka Siz balans kartı ilə daxil ola bilərsiniz. Qiyməti 1 AZN-dir. Orada yerləşən 7 müxtəlif dinozavr attraksionunun hər birindən istifadəsi 1AZN-dir. DinoParkda dinozavr attraksionundan istifadə üçün boy həddi maksimum 120 sm-dir. (boy həddinə məhdudiyyət qoyulmur, belə ki, uşaqlar ödəniş olduğu halda valideynləri ilə daxil ola bilərlər) Boyu 90 sm-dən aşağı olan uşaqların girişi ödənişsizdir və yalnız böyüklərin nəzarəti altında içəri daxil ola bilərlər. Bununla yanaşı orada Cine Zal mövcuddur ki, hansı ki orada böyük ekranda filmə baxmaq mümkündür.
Megafun Əyləncə Mərkəzi

Magic Jungle (labirint) Magic Jungle ( Labirint)-ə Siz balans kartı ilə daxil ola bilərsiniz. Qiyməti 3 AZN-dir. Bakının ən böyük güzgülü labirinti və müxtəlif maneələr və keçidlər var. Megafun Party Ümumi sahəsi 112 m2 olan MegaParty maksimum 60 minimum 10 nəfərlik şənliklər üçün nəzərdə tutulub. Sifarişdən asılı olaraq şənliklərdə müxtəlif nağıl qəhrəmanları, personajlar, uşaq teatrları, müğənnilər və s. dəvət oluna bilər. MegaParty əsasən uşaq və məktəblilər üçündür, amma böyüklər də istifadə edə bilər. Bu səbəbdən MegaParty salonu ilə tanış olmaq üçün sizi Megafun-nın 3-cü mərtəbəsinə dəvət edirik.
Megafun Əyləncə Mərkəzi

Kloun, Sehrbaz, Sirk nömrələri, Teatrlar və s. kimi xidmətlər əlavədir. Menyuya daxil deyil. Menyular müxtəlifdir. Qiymətlər yaxınlaşdığınız nəfərə və menyuya görə dəyişir. Öncədən yaxınlaşıb rezerv etməlisiniz. Əlavə xidmətlərimiz də mövcuddur. Balans kartı ilə daxil ola bilərsiniz.
Megafun Əyləncə Mərkəzi

30 dəqiqə istifadə -10AZN-dir. Siz 30 dəqiqə müddətində istədiyiniz sayda mahnı ifa edə bilərsiniz. Həmçinin də, 30 dəqiqə müddətində Karaoke sadəcə sizin üçün rezerv olunur. Buz meydançası Balans kartı ilə daxil ola bilərsiniz Buz meydança qiymətləri : 10 dəqiqəsi – 5 AZN 30 dəqiqəsi – 10AZN 1 saatı – 15AZN limitsiz 1 günü– 20AZN-dir Əlavə olaraq müəllim dərsinin 30 dəqiqəsi – 10 AZN-dir. Buz meydançası saat 22:30-a kimi xidmətinizdədir. Ətraflı məlumat: (012) 922 Kampaniyalar Megafunda Ulduzumla endirimlər və hədiyyələr! Ulduzum abunəçiləri *5555#YES yığaraq əldə etdikləri promokodu Megafun kassasına təqdim edib bu endirimləri qazanacaqlar: 10 AZN yükləyənə oyun qiymətinə 30% endirim; 20 AZN yükləyənə 20 AZN-lik oyun hədiyyə; 30 AZN yükləyənə oyun qiymətinə 50% endirim + 15 oyun hədiyyə verilir.
Megafun Əyləncə Mərkəzi

QEYD: Verilən endirimlər və hədiyyə oyunlar 15 gün sonra silinir. Hədiyyə oyunlara 1 AZN-lik 10 oyun daxildir. Böyük boulinq xaric. Çox yüklə, bol əylən! Megafun kartına yüklənilən məbləğə görə oyun qiymətinə endirim edilir və hədiyyə oyunlar verilir. 20 AZN yükləyənə oyun qiymətinə 50% endirim edilir. 30 AZN yükləyənə oyun qiymətinə 50% endirim edilir+ 10 oyun hədiyyə verilir.
Megafun Əyləncə Mərkəzi

QEYD: Verilən endirimlər və hədiyyə oyunlar 15 gün sonra silinir. Hədiyyə oyunlara 1 AZN-lik 10 oyun daxildir. Böyük boulinq xaric Əlaçıya ikiqat əyləncə! Megafun ənənəsinə sadiq qalaraq “Əlaçı” kampaniyasına davam edir. Megafun Əyləncə Mərkəzi 2013-cü ildən başladığı “megafunlı Əlaçı” sosial layihəsinə hər il olduğu kimi bu il də davam edir. Bu layihə ilə Megafun ölkəmizin gələcəyi olan şagirdlərimizi dərs proqramlarını yaxşı mənimsəmələrinə daha çox təşviq edir. Layihədə iştirak etmək üçün şərtlər aşağıdakı kimidir: Oxuduğu məktəbdən, sinfindən asılı olmayaraq məktəbli əvvəlcə dərsinə yaxşı hazırlaşır, o dərsdən “5″ əla qiyməti alır (bəzi liseylərdə 80+ və ya A qiyməti ola bilər) gündəliyi ilə birlikdə Megafuna gəlir, gündəliyindəki əla qiymətini bizim kassalara göstərir, Megafun onun qiymətini foto arxivə saldıqdan sonra o şagirdin yüklədiyi məbləğin iki qatı əyləncə əldə edir.
Megafun Əyləncə Mərkəzi

Kampaniyada yalnız cari dərs ilinə aid qiymətlər dəyərləndirilə bilər. Bizimlə əlaqə saxlayın Azərbycan, Bakı, Nobel prospekti 15, AZ 1025. Xətai M/S dən Megafuna gəzərək gələ bilərsiniz. Hər gün saat 13:00 axşam 22:00 qədər Koroğlu M/S, Nərimanov M/S və 28 may M/S-in qarşısından Megafuna pulsuz avtobuslarımızdan istifadə edərək gələ bilərsiniz. (+ 994 12) 922 Xarici keçidlər Veb sayt: Arxivləşdirilib 2021-05-06 at the Wayback Machine Facebook: Instagram:
Mirməmməd Cavadzadə

Cavadzadə Mirməmməd Cavad oğlu (18 may 1927, Lənkəran, Lənkəran qəzası – 7 avqust 2008, Bakı) — Görkəmli uroloq-alim və pedaqoq, dövlət mükafatları laureatı, əməkdar elm xadimi, tibb elmləri doktoru, professor, Azərbaycan Milli Elmlər Akademiyasının həqiqi üzvü, Əziz Əliyev adına Azərbaycan Dövlət Həkimləri Təkmilləşdirmə İnstitutunun rektoru. SSRİ məkanında ilk ən güclü uroloji məktəbin yaradıcısı olub. O, həm də Azərbaycanda uroloji məktəbin yaradıcısı idi. Mirməmməd Cavadzadə 1927-ci il mayın 18-də Lənkəran şəhərində anadan olmuşdur. 1943-cü ildə Lənkəran şəhər 1 nömrəli tam orta məktəbini, 1948-ci ildə ADTI-nin müalicə-profilaktika fakültəsini bitirmişdir. 1951-ci ildə II Moskva Tibb İnstitutundakı urologiya kafedrası aspiranturasında oxumuş, 1954-cü ildə "Sidik axarının daşları" mövzusunda namizədlik dissertsiyası müdafiə etmişdir. 1954-cü ildən 1957-ci ilə qədər Krım Tibb Institutunda assistent, sonra urologiya üzrə dosent olmaqla, Krım Vilayətinin baş uroloqu işləmişdir. 1962-ci ildə "Böyrəklərin polikistozu" mövzusunda doktorluq dissertasiyası müdafiə edərək tibb elmləri doktoru adı almışdır. 1963-cü ildə Bakıya dəvət olunmuş və müsabiqə yolu ilə Ə. Əliyev adına Azərbaycan Dövlət Həkimləri Təkmilləşdirmə İnstitutunun urologiya və operativ nefrologiya kafedrasına müdir seçilmişdir.
Mirməmməd Cavadzadə

Doğma Azərbaycana qayıtdıqdan sonra o, yüksək səviyyəli elmi-klinik müəssisə yaratmış və bununla da müasir klinika məktəbinin və urologiya elmində yeni istiqamətin təməlini qoymuşdur. M. Cavadzadənin rəhbərliyilə bir neçə xəstəxananın urologiya şöbələri birləşdirilmiş və respublikada urologiya və onunla əlaqədar elmlərin inkişafına təkan verilmişdir. Mirməmməd Cavadzadə əmək fəaliyyətinə 1948-ci ildə Astara rayonunda cərrah kimi başlamışdır. O, 1949–1950-ci illərdə Astara birləşmiş rayon poliklinikası və xəstəxanasında baş həkimin müavini, 1950–1951-ci illərdə Lənkəran şəhər xəstəxanasında cərrah olmuşdur. 1954-cü ildə Moskvada aspiranturanı bitirdikdən sonra 1957-ci ilədək Krım Tibb İnstitutunda assistent və dosent vəzifələrini tutmuş, 1957–1963-cü illərdə isə İkinci Moskva Dövlət Tibb İnstitutunda işləmişdir. 1963-cü ildə vətənə qayıdan Mirməmməd Cavadzadə Əziz Əliyev adına Azərbaycan Dövlət Həkimləri Təkmilləşdirmə İnstitutunda kafedra müdiri vəzifəsində çalışmağa başlamışdır. 1974-cü ildə görkəmli alim həmin institutun rektoru təyin olunmuş və ömrünün sonunadək bu instituta rəhbərlik edərək, qırx beş il ərzində tibb kadrlarının hazırlanması və təkmilləşdirilməsi işinə öz layiqli töhfəsini vermişdir. M. Cavadzadə 1954-cü ildə namizədlik, 1962-ci ildə isə doktorluq dissertasiyasını müdafiə etmişdir.
Mirməmməd Cavadzadə

O, urologiyanın problemlərinə həsr edilmiş 34 monoqrafiya və dərs vəsaitinin, 700-dən artıq elmi məqalənin müəllifidir. Alimin əsərləri respublikamızda və onun hüdudlarından kənarda mütəxəssislər tərəfindən yüksək qiymətləndirilmişdir. Onun rəhbərliyi altında 17 elmlər doktoru, 73 elmlər namizədi, yüzlərlə yüksək ixtisaslı uroloq-həkim yetişmişdir. 1966-cı ildə məhz onun təşəbbüsü və iştirakı ilə Bakıda Respublika Klinik Uroloji Xəstəxana yaradılmışdır. Qısa müddət ərzində urologiya sahəsində elmi və praktik fəaliyyətin mötəbər mərkəzinə çevrilən bu xəstəxana Azərbaycan səhiyyə sistemində xüsusi yer tutur.1964-cü ildən professor, 1967-ci ildən Azərbaycan SSR əməkdar elm xadimidir. AMEA-nın həqiqi üzvüdür. M. C. Cavadzadənin elmi tədqiqatları xarici ölkələrdə geniş şöhrət tapmış, 20 dəfədən artıq ölkəmizin urologiya elmini təmsil etmiş, beynəlxalq elmi forumlarda çıxışlar etmişdir. Mirməmməd Cavad oğlu Cavadzadə Mirməmməd Cavadzadə respublikada ictimai xadim kimi də yaxşı tanınırdı.
Mirməmməd Cavadzadə

O, 9–12-ci çağırışlar Azərbaycan Respublikası Ali Sovetinin deputatı olmuş, Azərbaycan-Fransa Dostluq Cəmiyyətinin, Azərbaycan Uroloqlar Cəmiyyətinin, digər ictimai birlik və qurumların sədri kimi fəaliyyət göstərmişdir. Mirməmməd Cavadzadənin xidmətləri dövlət tərəfindən yüksək qiymətləndirilmişdir. O, bir sıra orden və medallara layiq görülmüş, o cümlədən müstəqil Azərbaycan Respublikasının ali mükafatları – "Şöhrət" və "İstiqlal" ordenləri ilə təltif edilmişdir. Mirməmməd Cavadzadə 2008-ci il avqust ayında vəfat etmişdir. I Fəxri Xiyabanda dəfn olunmuşdur. Məşhur aktirsa Nəsrin Cavadzadənin babasıdır.Respublika Kliniki Uroloji Xəstəxanasına Mirməmməd Cavadzadə adı verilmişdir Filmoqrafiya Həqiqətin anı (film, 1984) M. C. Cavadzadə (Biblioqrafiya) Bakı-1987, "Elm" nəşriyyatı. İB N: 1950. 4000 nüsxə.
İxtiozavrlar

İxtiozavrlar (lat. Ichthyosauria, yun. ιχθυς) — nəsli kəsilmiş böyük dəniz sürünənləri. İxtiozavrlar Ichtyosauria ya da Icthyopterygia ("balıq üzgəcləri" — 1840-cı ildə Ser Riçard Oven tərəfindən verilən tərif) olaraq bilinən elmi ada aiddir. Baxmayaraq ki, bu termin İxtiozavriyanın ana qrupu üçün daha çox istifadə olunur. İxtiozozlar Mezozoy dövrünün çox hissəsində inkişaf etmişlər.
İxtiozavrlar

Fosil dəlillərinə əsasən, ilk dəfə 250 milyon il əvvəl ortaya çıxdılar və ən azı təxminən 90 milyon il əvvələ qədər sağ qaldılar. Erkən Trias dövründə ixtiozavrlar dənizə qayıdan bir qrup şəxsiyyəti bilinməyən sürünənlərdən meydana gəldi, müasir delfinlər və balinaların quruda yaşayan əcdadlarının milyonlarla il sonra dənizə qayıtdıqlarına bənzər bir inkişaf yolu ilə inkişaf etdilər. Son Trias və Erkən Yura dövründə Plesiozavrlar tərəfindən əvəz olunana qədər onlar çox idilər. İxtiozavrlar iqlim təlatümlərinin əsasını qoyduğu ekoloji dəyişiklik nəticəsində azaldılar və Gec Təbaşir dövründə tamamilə nəsilləri kəsildi. Elm ixtiozavrların varlığından ilk dəfə İngiltərədə tam skeletlərin tapıldığı XIX əsrin əvvəllərində xəbərdar oldu. 1834-cü ildə İxtiozavr kimi təsnifləndirildilər.
İxtiozavrlar

O əsrin sonlarında Almaniyada yumşaq toxuma qalıqları da daxil olmaqla mükəmməl qorunan bir çox ixtiozavr qalıqları tapıldı. İyirminci əsrin sonlarından bəri dəstəyə maraq yenidən canlandı və əllidən artıq etibarlı nəslin tanınmasına səbəb oldu. İxtiozavrların uzunluqları 1 ilə 16 metr arasında dəyişirdi. İxtiozavrlar həm müasir balıqlara, həm də delfinlərə bənzəyirdi. Başları sivri idi və çənələr tez-tez kiçik ovu tutmağa kömək edə bilən konik dişlərlə təchiz olunmuşdu. Bəzi növlərin iri heyvanlara hücum edə biləcəyi daha böyük, kəsici dişləri vardı.
İxtiozavrlar

Gözləri çox böyük idi, yəqin ki, dərinə dalarkən faydalıydı. Boyunları qısa idi və sonrakı növlərin kifayət qədər sərt gövdələri var idi. Bunların daha güclü bir itələyici vuruş üçün istifadə edilən daha şaquli bir quyruq üzgəci var idi. Sadələşdirilmiş disk bənzər vertebralardan hazırlanan onurğa sütunu, quyruq üzgəcinin alt hissəsində davam etdi. İxtiozavrlar hava ilə nəfəs alır, diri bala doğurdular. İzolyasiya üçün bir qabıq qatına sahib olma ehtimalları var.
Şengen zonası

Şengen zonası (ing. Schengen Area; fr. Espace Schengen) — Lüksemburqun, Şengen şəhərində 1985-ci ildə imzalanmış Şengen müqaviləsinə əsasən 27 Avropa dövlətində daxili vizasız hərəkəti təmin edən şərti ərazi. Şengen zonası daxilində hərəkət edənlər üçün sərhəd yoxlanışı tələb olunmur və səyahətçilər vahid ölkə prinsipi ilə hərəkət edərək 27 Avropa ölkəsinə sərbəst şəkildə hərəkət edə bilirlər. I Şengen müqaviləsi 1985-ci ilin 14 iyun tarixində beş Avropa ölkəsi arasında imzalanmışdır. Müqaviləni Fransa, Qərbi Almaniya ilə yanaşı Benilüks ölkələri olan Belçika, Hollandiya və Luksemburq imzalanmışdır. 1990-cı ilin 19 iyun tarixində Şengen Müqaviləsinin Tətbiq Konvensiyasının imzalanması ilə razılaşma qüvvəyə minmişdir.
Şengen zonası

Müqavilə Lüksemburq, Fransa və Almaniyanın sərhədlərinin kəsişdiyi yer olan Lüksemburqun Şengen şəhərində imzalandığına görə həmin şəhərin adına adlandırılmışdır. İkinci müqavilə isə Mos çayının ortasındakı Kraliça Mari-Astrid adlı gəmidə imzalanmışdır. Müqavilənin qüvvəyə minməsi 1995-ci ilin 26 mart tarixinə qədər uzanmış və bu müddət ərzində Portuqaliya və İspaniya da Şengen zonasına qoşulmuşdur. Monako, Norveç və İslandiya Avropa İttifaqının üzvü olmamaqlarına baxmayaraq Şengen zonasına daxil edilmişdir. Eyni zamanda İsveçrə 2008-ci ilin dekabr ayında Şengen müqaviləsi sahəsinə qəbul edilmişdir. Lixtenşteynin Şengen zonasına daxil olması bir neçə dəfə təxirə salınmışdır. Ölkə 2008-ci ilin 28 fevral tarixində Avropa İttifaqı ilə Şengen razılığı əldə etmiş və 2009-cu ilin 1 noyabr tarixində Şengen zonasına daxil olması razılaşdırılmışdır.
Şengen zonası

Lixtenşteynin daxili vergi nizamlanmasında problemlərinin olduğunu əsas gətirərək Almaniya və İsveç ölkənin şengen zonasına daxil olması tələbini müvəqqəti dondurmuşdur. 2011-ci ilin 7 mart tarixində Avropa İttifaqı Nazirlər Şurasının qərarı ilə Lixtenşteynin Şengen zonasına daxil olması yolu açılmışdır. 2011-ci ilin 19 dekabr tarixində ölkə rəsmən Şengen zonasının üzvü seçilmişdir. Şengen müqaviləsi əsasında yaradılan Şengen zonası hal-hazırda 26 Avropa ölkəsində qüvvədədir və təqribən 4.312.099 kvadrat kilometr ərazini əhatə edir. Şengen ölkələri
Balıqlar (astrologiya)

Balıqlar (lat. Pisces) — Balıqların astroloji əlaməti 330 °-dən 0 ° -ə qədər olan ecliptik uzunluqdan uzanarkən bu mövqe hazırda bürclər və işarələr təsadüfən uyğunlaşdıqdan dolayı əksəriyyətlə Dolça bürcləri ilə əhatə olunur. Bu gün Qoçun ilk nöqtəsi, ya da bərabər günəş bərabərliyi, Balıqlarla bağlıdır. Putolomey, Alfa Piscium'u iki balığa birləşdirən kordonların birlikdə düyünləndiyi nöqtə kimi təsvir etmişdir. [8] Astroloji simvolu bir ağızdan və ya quyruqlardan ibarətdir ilə tutulan iki balığı göstərir.
Balıqlar (astrologiya)

Balıq adətən əks istiqamətdə üzən şəkildə təsvir edilir; Balıqlar t əbiətində ikililiyi təmsil edir. Neptun planet tərəfindən idarə olunur. Bir cüt olaraq təyin olunmasına baxmayaraq, bütün dillərdə Balıq bürcü tək olaraq verilir , Yunanıstan, Bolqar, Hollandiya, Latviya və İtaliyadan istisna olmaqla,. Balıqlar Bürcün dəyişdirilə bilən su əlamətidir. Onlar duyğuları, intuisiyasını, təxəyyülünü, qaçışını, romantikasını və empresyonizmini təmsil edir.
Balıqlar (astrologiya)

Erkən mifologiya Bizim eradan əvvəl 2300-cü ildə Misir tabutunun qapağında balıqların ilk növbədə qeydiyyatdan keçmiş əlamətlərindən biridir. Bir yunan mifinə əsasən, Balıqlar bəzən Afroditi (Venus hesab olunur) və hər Eros, canavar Tifon qarşısını almaq üçün transformasiya olan koi balıq tərəfindən bir balıq təmsil edir. Digər bir mifə görə Fırat çayına bir yumurta düşdü. Sonra onu balıqlar sahilə çıxardı. Gövərçinlər yumrutaya oturdu və Afrodita çıxdı .
Balıqlar (astrologiya)

Balıqlara minnətdarlıq əlaməti olaraq Afrodit, balıqları gecə göyinə göndərdi. Bu miflərdən ötəri bürc Balıqları Venus və Cupid, Venus Suriya və Cupidin, Venus və Adone, Diona və Venus Mater kimi tanınırdı. Müasir mifologiyada və dində Purim, Yəhudi bayramı, Pasxa dolunay bir aya düşür, balıqları təqib edən Qoçdakı tam ayda qurulub. Deyilənə görə İsa Məsihin doğulması həmçinin Baliqların sonsuz bərabərsizliyin nəticəsidir, dünyadakı Xilaskarın İnsanın Catcher kimi göründüyü zamadır. Astroloji yaşı Xüsusilə mədəniyyət, cəmiyyət və siyasət baxımından, yerin sakinlərinin inkişafında böyük dəyişikliklərə paralel olaraq astroloji dövrünə aid bir dövr var.
Balıqlar (astrologiya)

Və hər bürcün on iki əlamətinə uyğun olan on iki astroloji dövrü var. Balıqların yaşı bizim eranın I əsrində başladı və sonu 2150-ci ildir. Məsihin xristian simvollarından bir çoxu Balıqların astroloji simvolundan, balıqlardan istifadə edirlər. Bu rəqəm Məsihin özüdür və o, Pisman arxetopu hesab olunur. Bundan əlavə, ilk məsihçilər özləri "balıq" deyildiyi kimi, on iki həvariyə "insan balıqçıları" adını verdilər və İsa sözü İxtus idi. Eyni zamanda, əsrin başlanğıcı və ya "Böyük Balıqlar Ayı" xristian dininin başlanğıcı hesab olunur.
Balıqlar (astrologiya)

Balıqlardakı Venera, Purgatorio Dante'nin ilk mahnısında ilahi sevginin bir nümayəndəsidir. Balıq fevral ayı ilə Luke Della Robbia tərəfindən 15-ci əsr plitəsi maddəsidir. Astronomik Proqramlar Bölməsi 2011. Oxford University Press. Dünya Bürclər Akvatoriyası Mətbuatı, Wellingborough Həmçinin bax Balıqlar (Çin qoroskopu)